# Novena a Santa Filomena

A SANTA FILOMENA
VERGE Y MARTIR,
DITA
LA TAUMATURGA
DEL SIGLE XIX.
TRADUIDA DEL CASTELLÁ
per M. R.
____________ AB LLICENCIA.
VICH.
PER FELIP TOLOSA ESTAMPER. 1836.
Están concedits 460 dias de indulgencia per cada vegada que se resian ab devoció cada una de las oracions de esta novena, pregant á Deu nostre Senyor per las necessitats de la Iglesia y del Estat.
Es propietat del traductor per los efectes de reimpressió.
Santa Filomena fou filla de un Rey de Grecia: guiada á Roma per son pare, y habentla vista lo Emperador Diocleciá, aquest quedá en tanta manera emprendat de sa hermosura, que la demaná per esposa. La Santa com se habia ja consagrada á Christo ab lo vot de virginitat, no consentí may á esta proposició, per mes que fos brillant lo acomodo ab que la convidaba, no podent doblar la sua constancia ni las peticions de son pare, que veya que son regne depenjaba del Tirá, ni los atractius, ni las amenassas de aquest, vingué luego á las obras. Fou publicament assotada, llansada al riu Tiber, y en lo coll una áncora lligada; tres vegadas despullada y exposada al torment de las saetas; pero lo Senyor sempre la tragué á salvo de estas penas, fins que temerós lo Tirá no se convertis tot lo poble á vista de tants prodigis, maná que fos degollada lo dia 10 de Agost; sent ella de tretse anys de edat. Las suas relliquies estigueren sepultadas per molts sigles en las catacumbas; pero á principis del present volgué Deu manifestarlas al mon. Trasladadas á un poble cerca de Napols, comensá lo Senyor de glorificar á la sua sirventa ab milanars de portentos; y volant la sua fama per totas parts, atissá la fé de molta gent casi en totas las nacions. Per aquest motiu creixen cada dia los miracles de tota especie, acudint la Santa á la invocació de sos devots, y remediant tota especie de necessitats per medi de las suas relliquies estatuas, estampas, y del oli de las suas llantias; de modo que moltas vegadas se converteixen á fins los mateixos increduls á vista de unas cosas tant sobre naturals, que contan los pobles que de ellas son testimonis. Ditxosa la persona que recorrerá á la Santa imitantla en la fé viva de que nos doná tant grans exemples; perque trobará en ella lo remey eficás per curar de tots sos mals, tant de la anima com del cos, tant quant sia convenient per la gloria de Deu, y per la salvació eterna que ab tot fervor debem procurarnos.
Á LA GLORIOSA VERGE Y MARTIR
Posat en la presencia de Deu, y devant de una imatge de la Santa, se fará lo senyal de la creu, y excitanse á dolor de las culpas se fará lo acte de contrició. Despres ab tot fervor y confiansa se dirá la seguent
Gloriosa Santa Filomena, animats de la benignitat ab que rebeu, oiu, y aconsolau á tots, abuy encaraque indignes venim á vostra presencia, y humils vos dirigim las nostres suplicas; perque nos alcanseu de vostre Espós celestial un despatx favorable. Pero si no han de ser per gloria de Deu y be de nostras animas rectificaulas vos, y feu que sian á major honra sua y sagrat culto vostre. Amen.
Verge molt pura y noble princesa, que ab tanta constancia, y á pesar de las llágrimas de vostres pares, y dels atractius del Emperador, mantinguéreu la fe y la paraula de esposa donada á Jesu-Christ, á qui habiau consagrat vostre virginal puresa: per lo desinterés generós ab que renunciareu la gloria de vostre real casa, y despreciareu lo esplendór de la corona, ab la elevació al trono imperial, ab que ab la sua ma Diocleciá vos convidaba, donant ab assó un tan admirable exemple á Roma pagana, plena alashoras de vicis y de supersticions; vos suplicam nos alcanseu de la Bondat divina la fortalesa necessaria per no trencar las promesas del Sant Baptisme, y per apartarnos de las pompas y vanitats mundanas, conservantnos ferms en la fé, purs y castos de cor y anima; y á mes de axó la gracia especial que desitjam lograr en aquesta novena. Amen. Aquí se resarán tres Pares nostres y Ave Marias, y Gloria Patri, en memoria dels tres principals torments que patí la Santa; y després un Credo per confessar la fé que ella professá.
Santa prodigiosa en qui brilla sobremanera la Omnipotencia divina ab tants prodigis com per vostre medi obra en benefici dels homens; nosaltres, encara que pecadors é indignes, vos suplicam tingau à be mirar ab benignitat desde lo alt trono de vostra grandesa las nostra necessitats y miserias, aconsolantnos ab un senyal de la acceptació, que vos mereixen nostres obsequis. No aparteu vostres oidos de nostras suplicas humils, demaneu al Senyor que nos libre de la mort eterna per sa infinita misericordia. Amen. Aquí se demana ab tota confiansa la gracia especial, y després se diu: Beneym y glorificam á la Augustissima Trinitat, que vos previngué en la terra ab tantas benediccions de dulsura, ab las virtuts de la fé, puresa, constancia, y altres moltas gracias, que en vida vos elevaren á la heróica santedat, é insigne martiri; y vos feren gloriosa en la patria celestial. Donam també rendidas gracias á la Immaculada sempre Verge Maria, Mare de Deu, y Reyna dels martirs, que ab la sua poderosa assistencia endulcí vostres torments; esperant de la mateixa Senyora igual amparo en nostras necessitats per medi de vostra intercessió, y després la gloria per tots los sigles dels sigles. Amen.
℣ Ora pro nobis Sancta Filomena. ℞ Ut digni efficiamur promissionibus Christi.
Indulgentiam nobis, quæsumus, Domine, Beata Filomena virgo, et martir imploret, quæ tibi grata semper extitit, et merito castitatis, et tuæ professione virtutis. Per Dominum nostrum &c. En los demés dias solament se muda la segona oració.
Verge invicta y esposa fidelissima de Jesu-Christ, que després de vostra resistencia á totas las promesas y amenassas del malvat emperador, foreu sepultada en una presó profunda, sens concedirvos altre sustento, per espay de quaranta dias, que pa y aygua; per aquella invencible constancia ab que aguantareu los grillons y cadenas; per aquella santa resistencia ab que vencereu las seduccions del Tirá, que pretenia robar lo tresor de vostra enteresa; y per lo consol que vos doná visitantvos la purissima Reyna dels Angels, la que vos animá per majors batallas: vos suplicám nos alcanseu de la Bondat divina constancia en los treballs, y fortalesa en las tentacions, y de la mateixa verge Senyora nostra, lo seu amparo, y patrocini, junt ab la gracia especial que desitjam lograr en aquesta santa novena. Amen.
O verge y martir gloriosa! que despreciadas las promesas y amenassas ab que lo Tirá volia obligarvos á donarli la ma de esposa en perjudici del vot de puresa ab que estabau consagrada á Jesu-Christ, tinguereu á be de sufrir los torments dels cruels assots lligada á una columna; per aquell rubor y confussió que sentireu en est afrentós suplici, y per lo dolor intensissim de tants assots com despedassaren vostre cos virginal, feta una viva imatge de vostre celestial Espós; vos suplicám nos alcanseu paciencia y resignació per acceptar humils los assots ab que la divina Justicia castiga las nostras culpas, fortalesa per confessar la fé, resolució per seguir, sens temors, ni respectes humans, las maximas del sant Evangeli; y també la gracia especial que desitjam lograr en aquesta santa novena. Amen.
O esforsada martir, y candida verge! que després dels torments dels cruels assots, tinguereu la ditxa de ser visitada en la presó per los Angels, que ab un prodigi curaren totas las vostras llagas, lo que fou causa de irritarse mes y mes lo animo del Tirá; pues que maná vos llansassen al riu Tiber lligada á una áncora: per aquella llibertat christiana ab que fereu veurer lo poder de Jesu-Christ, y per lo goig que sentireu contemplant que los Angels vos treyan de las ayguas, sens que ni se mullassen vostres vestiduras; vos suplicám, que piadosa nos libreu de las tribulacions que nos rodejan, y en especial del naufragi de la culpa, alcansantnos per aquest fi lo amparo del Senyor, y al mateix temps la gracia especial que desitjam lograr en aquesta santa novena, si ha de ser per alabansa y gloria sua. Amen.
Nobilissima verge y valerosa martir, que libre ja de las ayguas per mans angélicas, vos vereu després arrastrada per los carrers de Roma, publicament despullada de vostres vestiduras, y barbarament atormentada ab saetas; atribuint lo Tirá vostras victorias, no al poder de Deu, sino á art magica; per lo rubor y confusió que sentireu al veurervos segona vegada nua en publich, y per lo dolor de las saetas que atravessaban vostre cos delicat, banyantvos ab vostra sanch propia; vos suplicám, que nos alcanseu la pau y tolerancia en mitg de las calumnias y penas ab que los mundans nos perseguescan, per seguir la divina lley; y també la gracia especial que desitjam lograr en aquesta santa novena. Amen.
O verge invencible en las batallas del Senyor! que novament empresonada, tota plena de llagas, y casi sens aliento de vida, altre vegada meresquereu ser repentinament curada, quedant axis, encara mes que may, sana y hermosa; pero lo Tirá mes furiós; pues maná que de nou vos tirassen saetas mes agudas fins que acabasseu la vida; per aquell nou afront que patireu tercera vegada nua; y també per aquell goig que sentiau al veurer, que triunfant lo pudor de vostre Espós celestial, las saetas no exian del arc, ni arribaban á ferirvos; vos suplicám nos alcanseu lo remey de nostras animas, per medi de la confessió síncera y dolorosa, defensantnos de totas las tentacions; y á mes de axó la gracia especial que desitjam lograr en aquesta santa novena. Amen.
Verge admirable y poderosa, que habent lo vostre cos estat en olvit per tants sigles, després volgué Deu manifestarlo á la sua Iglesia, y ferlo instrument de tants, y tant singulars prodigis á favor de aquells, que ab fervor recorren á vostra intercessió; per aquella gran honra ab que lo Senyor se ha dignat distingirvos, donantvos lo encarrech de reanimar la fé tant malalta y flaca en aquestos temps calamitosos; vos suplicám fervorosament activeu la nostra; perque vivint de una fé viva, logrem una mort santa; y á mes de axó la gracia especial que desitjam lograr en aquesta santa novena. Amen.
O castissima verge y martir invencible de Jesu-Christ, Santa Filomena! aqui me teniu postrat en vostra presencia, y vos elegesch per ma especialissima advocada per lograr que vos digneu intercedir poderosament ab vostre celestial Espós Jesus, y ab la sua Mare Maria Santissima. Conech que es gran lo favor y valiment que teniu ab lo un y ab lo altre y que ninguna gracia vos negan; lo que confirman los innumerables prodigis, que en totas parts en que es conegut lo vostre nom, obra la Omnipotencia divina. Per una disposició de la sua sapientissima particular providencia vos ha elegida Deu, y vos ha destinada per ser la nostra esperansa, consol y amparo en aquestos temps calamitosos. Y com vos, tan inflamada de la caritat, vos oferiu á tots de mil maneras; ara vos suplico, ó gloriosa Santa! ab tota confiansa, que vos digneu mirarme de aqui en avant com á cosa vostra, y encarregada á vostre patrocini; defensantme dels enemichs, que ara mes que may, causan un horrendo estrago en las animas redimidas ab la sanch preciosissima de Jesu-Christ. Pero com vos, amorosissima advocada mia, solament alcansau favor per aquells, que á imitació vostra, viuhen en la innocencia de costums, ab puresa de cos y anima, viva fé, mansuetut y paciencia; vos demano me alcanseu de la divina misericordia, la puresa de la anima, sens ensuciarla may ab alguna grave culpa; antes be adornantla continuament ab tota especie de virtuts, en especial ab la resignació á la voluntat divina, sufresca jo ab merit las penalitats de aquesta vida en satisfacció de mos pecats, y per gloria sua. A mes de aquestas cosas, confiant humilment en vostre pietat y clemencia, me animo á suplicarvos, que per tants illustres merits ab que estau adornada, me alcanseu la gracia especial que vos demano (aquí se fa la petició de lo que se intenta lograr) si es conforme á la voluntat de Deu, y convenient per la mia salvació. Augmenteu en mi cada dia la fé, y la esperansa, la caritat y la contrició de mas culpas: llibreume de tots los casos desastrosos, y mirau per las necessitats de la Santa Iglesia; tot per honra y gloria de Deu Pare, qui ab lo Fill, y lo Esperit Sant viu y regna per tots los sigles dels sigles. Amen. Beneyt siau Deu Sant! Deu admirable en vostres Sants! Deu just! Deu fort! Deu de infinita misericordia!
GOIGS DE LA TAUMATURGA
Verge y martir del Senyor, De merits y poder plena: Taumaturga Filomena Acudiu á mon favor. Dels Reys de Grecia nasquereu Fruit de la fé; y ab firmesa Als deu anys vot de puresa Al celestial Espós fereu: Tal fidelitat tinguereu Que res vos immutá lo cor: Taumaturga &c. Diocleciá pretenia Li donasseu ma de esposa; Mes vos constant, y animosa Esperabau que algun dia Jesus vos coronaria De gloria ab gran resplendor: Taumaturga &c. Ni la corona romana De emperatris vos mogué; Inalterable en la fé: So de Jesus::: so christiana::: Moriré; y de bona gana Esposa fiel y de honor: Taumaturga &c. Fiero lo Tirá intentaba Burlar la vostre firmesa; Persó al punt vos posá presa, Y ab grillons: vil maquinaba Q'ab fam, torments que inventaba, Lograria un si de amor: Taumaturga &c. En la presó visitada De la Reyna celestial, Lograreu un valor tal Que sent vilment despullada, Y com Jesus assotada, Vostre esperit fou major: Taumaturga &c. Las llagas del vostre cos Los Angels del Cel curaren; Sana y hermosa vos deixaren Ab un prodigi famós: Mes lo Tirá contra vos Fou tot varí, tot furor: Taumaturga &c. Al riu Tiber vos llansá Ab una áncora lligada; Mes dels Angels preservada Ni la roba se vos mullá; Que vos despullassen maná Per causarvos mes terror: Taumaturga &c. Tota nua y afligida En publich vos arrastraren; Ab saetas maltractaren Vostre cos: tota ferida, Y tota de sanch tenyida Sana vos feu lo Senyor: Taumaturga &c. Del amant Espós curada Pasmareu la tiranía; Saetas tirar volia, Pero cap fou acertada: Ni una de ellas inflamada Vos causá lo mal menor: Taumaturga &c. Tals prodigis admiraban Los tirans: ben convensuts Quedaren, y acorreguts; Pues las saetas tornaban Contra dels que las tiraban En castich de un tal horror: Taumaturga &c. Los tirans mes no aguantaren Se convertissen las gents; Com ab vostre exemple á cents; La fé de Christo abrassaren, Promptament vos degollaren Armats de infernal valor: Taumaturga &c. Será vostre honor etern, Verge y martir, en la gloria, Y en est mon vostra memoria Es triunfo sempitern; Pues retrocedeix lo infern Invocantvos ab fervor: Taumaturga &c. Los prodigis sens cessar Que obrau, Filomena pura, Denotan que estau segura De podernos amparar: Vulgaunos consol donar En tots treballs y temor: Taumaturga &c. tornada. Pues que inflamada de amor Temperau dels mals la pena; Taumaturga Filomena Acudiu á mon favor. Lo verset, respons y la oració, com en lo primer dia.